02 ก.ค. 2563 เวลา 18:33 น.
3,397 ครั้ง
วันพุธที่ 1 กรกฎาคม 2563 เวลา 08.30 น. สำนักงานศึกษาธิการจังหวัดเพชรบูรณ์ (กศจ.เพชรบูรณ์) รับรายงานตัวเพื่อเข้ารับการบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตำแหน่งครูผู้ช่วย สังกัด สพฐ. รอบที่ 18 จำนวนทั้งสิ้น 17 ราย โดยมีกลุ่มวิชาเอกจำนวน 2 กลุ่มวิชาเอก ดังนี้
-กลุ่มวิชาเอกวิทยาศาสตร์ จำนวน 5 อัตรา สังกัด สพป.เพชรบูรณ์ เขต จำนวน 5 อัตรา
-กลุ่มวิชาเอกการศึกษาปฐมวัย จำนวน 12 อัตรา (ขอใช้บัญชีจาก กศจ.บุรีรัมย์) ดังนี้
1.สังกัด สพป.เพชรบูรณ์ เขต 1 จำนวน 2 อัตรา
2.สังกัด สพป.เพชรบูรณ์ เขต 2 จำนวน 1 อัตรา
3.สังกัด สพป.เพชรบูรณ์ เขต 3 จำนวน 9 อัตรา
>>พร้อมกันนี้ ดร.ภูวนาท มูลเขียน ศึกษาธิการจังหวัดเพชรบูรณ์ ได้กล่าวให้โอวาทแนวปฏิบัติในการเป็นข้าราชการครูที่ดี ซึ่งคนที่มาเป็น "ครู" มิใช่เรื่องของความบังเอิญ และไม่ใช่อาชีพที่ใครจะมาทำก็ได้ แต่คนที่มาเป็นครูต้องมีความตั้งใจตั้งแต่เริ่มต้น ในการอุทิศตน มุ่งมั่น ทุ่มเท และมีความเสียสละอันยิ่งใหญ่ เพื่ออบรมบ่มสอนลูกหลานเยาวชนไทย โดยเฉพาะในพื้นที่จังหวัดเพชรบูรณ์ ให้เป็นคนดี มีคุณธรรม มีความรู้ด้านภาษาอังกฤษ ก้าวทันเทคโนโลยี มีความรู้ความสามารถทางวิชาการ ๆ ตามนโยบาย กศจ.เพชรบูรณ์ “Smart Teachers 4.0” โดยเฉพาะอย่างยิ่งครูผู้ช่วยบรรจุใหม่ นับว่าเป็นทรัพยากรบุคคลที่มีคุณค่ายิ่ง เพราะเป็นผู้ที่มีบทบาท และเป็นกำลังอันสำคัญในการพัฒนาวิธีการเรียนการสอนตลอดจนสื่อและบทเรียนให้มีความน่าสนใจ น่าติดตาม มีความสนุกท้าทาย มีการนำเสนอหนังสืออ่านประกอบหน้าชั้นเรียน ที่จะช่วยจูงใจให้การเรียนรู้มุ่งสู่การพัฒนาคุณภาพผู้เรียน และมีการทำงานเป็นหมู่คณะ อันจะส่งผลต่อความสำเร็จในการศึกษาเล่าเรียนตามแนวการจัดการศึกษาหลักสูตรการศึกษาขั้นพื้นฐาน และมุ่งผลิตคนดีมีคุณธรรมออกสู่สังคม เป็นทั้งขวัญและกำลังใจแก่บุพการี ครูอาจารย์ และสังคมของคนในชาติ สืบไป ณ ห้องประชุมชั้น 1 ศธจ.เพชรบูรณ์
อ่านรายละเอียดเพิ่มเติมได้ที่ :: เฟซบุ๊กแฟนเพจสำนักงานศึกษาธิการจังหวัดเพชรบูรณ์
เปิดดู 5,568 ครั้ง